### | | | | --- | --- | | | | | --- | | **Byråd** 26. juni 2018 Sagsnr. 710-2018-134 Dok.nr. 710-2018-161440 Sagsbehandler DPSVE | | 102.                1. budgetopfølgning 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 1.
budgetopfølgning 2018 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet.

I budgetopfølgningerne er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

Budgetopfølgningen indledes med en række budgetområder, som
er under observation i forhold til budgetoverholdelse.

Job og Økonomi vurderer, at der på observationsområderne
foreløbigt er merudgifter på i alt netto 15,350 mio. kr. Heraf udgør
budgetpresset på serviceudgifterne 14,350 mio. kr., mens der forventes
merudgifter på øvrige områder på 1 mio. kr.

Den foreløbige vurdering af observationsområderne viser
merudgifter på ældreområdet på 8,95 mio. kr. På handicap- og psykiatriområdet
forventes merudgifter på 7,9 mio. kr. På området for sårbare børn og unge
forventes mindreudgifter på 1,5 mio. kr.

Der søges ikke tillægsbevilling til observationsområderne
på nuværende tidspunkt, da der er tale om budgetområder, hvor der fortsat kan
ske væsentlige ændringer i forbruget. Job og Økonomi vurderer derfor, at der
stadig er stor usikkerhed om årsresultatet.

Ud over observationsområderne foreslår Job og Økonomi, at
driftsbudgettet samlet set reduceres med 14,7 mio. kr. i 1. budgetopfølgning
2018. Den væsentligste reduktion af budgetterne vedrører indkomstoverførsler på
Arbejdsmarkedsudvalgets område. Job og Økonomi forventer i den forbindelse, at
der også på landsplan er færre udgifter til indkomstoverførsler, og at det
derfor er muligt, at der vil ske en midtvejsregulering af bloktilskuddet, så
det reduceres. Det vil betyde færre indtægter, som i givet fald vil indgå i 2.
budgetopfølgning.

*Serviceudgifter*

I forhold til det vedtagne budget 2018 er budgettet til
serviceudgifter forøget med 1,1 mio. kr. som følge af tidligere byrådsbeslutninger.

I 1. budgetopfølgning 2018 reduceres budgettet til
serviceudgifter med 1,9 mio. kr. Heraf vedrører 1,5 mio. kr. de
demografiafhængige områder, hvor budgetterne reduceres kr. som følge af en
lavere befolkningsvækst end forudsat i budgettet. Herudover foreslås der
enkelte andre tillægsbevillinger.

Men på observationsområderne, hvor der ikke søges
tillægsbevilling på nuværende tidspunkt, er der forventede merudgifter til
serviceudgifter på 14,350 mio. kr. jf. ovenstående.

På de områder, hvor der overføres overskud og underskud
mellem årene, forventer institutionslederne at anvende i alt 12,6 mio. kr. af
de overførte overskud fra tidligere år på 51,9 mio. kr. Forbrug af opsparede
midler medfører et kassetræk i 2018. I 2018 er der afsat et budget på 11,2 mio.
kr., så institutionerne har mulighed for at anvende opsparede overskud.
Institutionernes forbrug af opsparede midler påvirker dermed Favrskov Kommunes
samlede serviceudgifter med forventede merudgifter på 1,4 mio. kr. i forhold
til budgettet.

Det samlede forventede merforbrug på serviceudgifterne
udgør 15,0 mio. kr. i 2018 inklusiv tidligere afgivne tillægsbevillinger,
observationsområder, forslag til tillægsbevillinger i 1. budgetopfølgning samt
forbrug af opsparede midler.

|  |  |
| --- | --- |
| **Vurdering af serviceudgifter i 2018** | **Mio. kr.** |
| Afgivne tillægsbevillinger i 2018 (inden 1. budgetopfølgning) | 1,1 |
| Observationsområder i 1. budgetopfølgning 2018 | 14,4 |
| Forslag til reduktion af budgettet til serviceudgifter i 1. budgetopfølgning 2018 | -1,9 |
| Forventet merforbrug af opsparede midler (decentraliseringsaftaler mv.) i forhold til den budgetterede ramme | 1,4 |
| **Forventet merforbrug på serviceudgifter i alt** | **15,0** |

*Indkomstoverførsler*

Det foreslås, at budgettet til indkomstoverførsler
reduceres med i alt 14,7 mio. kr. Heraf vedrører 13,7 mio. kr. mindreudgifter
på Arbejdsmarkedsudvalgets område til bl.a. integrationsydelse og
førtidspension.

*Budgetomplaceringer mv.*

I budgetopfølgningen foreslås der en række
budgetomplaceringer. Det gælder bl.a. udmøntning af indkøbsbesparelser i
institutionernes budgetter som følge af nye indkøbsaftaler.

*Anlæg*

Med henblik på at vurdere kommunens
likviditet har administrationen vurderet det forventede forbrug på
anlægsprojekter i 2018.

Det oprindelige budget 2018 udgør
127,6 mio. kr. på det skattefinansierede område (eksklusiv jordforsyning og
ældreboliger). Det samlede korrigerede anlægsbudget i 2018 udgør ca. 220,1 mio.
kr. inklusiv overførsler fra tidligere år på i alt 92,5 mio. kr.

Medio maj 2018 er der bogført udgifter
for ca. 22 mio. kr. Der forventes et forbrug i 2018 på anlægsprojekterne på det
skattefinansierede område på ca. 135 mio. kr., så der skal overføres ca. 85
mio. kr. fra 2018 til 2019 til færdiggørelse af projekterne.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |  |  |  |
| --- | --- | --- | --- | --- | --- |
| **Udvalg (1.000 kr.)** | **2018** | **2019** | **2020** | **2021** | **2022** |
| Økonomiudvalget | 1.344 | -291 | -291 | -291 | -291 |
| Teknik- og Miljøudvalget | -158 | 0 | 0 | 0 | 0 |
| Børne- og Skoleudvalget | -1.150 | 0 | 0 | 0 | 0 |
| Social- og Sundhedsudvalget | -395 | 0 | 0 | 0 | 0 |
| Arbejdsmarkedsudvalget | -14.400 | 0 | 0 | 0 | 0 |
| Kultur- og Fritidsudvalget | 20 | -50 | -50 | 0 | 0 |
| **I alt** | **-14.739** | **-341** | **-341** | **-291** | **-291** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på 1.344.000 kr., som finansieres af kassebeholdningen.

2. At der inden for Teknik- og Miljøudvalgets område gives en samlet
tillægsbevilling på [adresse] kr., som tilføres kassebeholdningen.

3. At der inden for Børne- og Skoleudvalgets område gives en samlet
tillægsbevilling på [adresse] kr., som tilføres kassebeholdningen.

4. At der inden for Social- og Sundhedsudvalgets område gives en samlet
tillægsbevilling på -395.000 kr., som tilføres kassebeholdningen.

5. At der inden for Arbejdsmarkedsudvalgets område gives en samlet
tillægsbevilling på -14.400.000 kr., som tilføres kassebeholdningen.

6. At der inden for Kultur- og Fritidsudvalgets område gives en samlet
tillægsbevilling på 20.000 kr., som finansieres af kassebeholdningen.

7. At budgetomplaceringerne godkendes.

8. At de økonomiske konsekvenser i budgetårene 2019-22 indarbejdes i
budgettet for 2019-22.

**BESLUTNING**

***Social- og Sundhedsudvalget, 5. juni 2018:***

Fraværende:Ingen

Ad. 4 og 7: Indstilles godkendt

***Arbejdsmarkedsudvalget, 5. juni 2018:***

Fraværende:Ingen

Ad 5. Indstilles godkendt.

Ad 7. Indstilles godkendt.

***Børne- og Skoleudvalget, 7. juni 2018:***

Fraværende:Sandra Jakobsen

Ad. 3 og 7: Indstilles godkendt.

***Planudvalget, 12. juni 2018:***

Fraværende:ingen

Orienteringen taget til efterretning.

***Kultur- og Fritidsudvalget, 13. juni 2018:***

Fraværende:ingen

Ad 6: Indstilles godkendt.

***Teknik- og Miljøudvalget, 14. juni 2018:***

Fraværende:Poul Mathiesen

Taget til efterretning.

***Økonomiudvalget, 19. juni 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| 1. budgetopfølgning 2018 - notat | 710-2018-120039 |